குறிப்பாக, வேளாண்மை, தொழில்களின் வளர்ச்சியில் தனிக்கவனம் செலுத்த வேண்டும். நமது உற்பத்தித் தொழில்களுக்குத் தக்க பாதுகாப்புக் கொடுக்க வேண்டும். அமெரிக்கா கூட சில துறைகளுக்கு மானியம் வழங்கியும், பாதுகாப்பளித்தும் தற்காப்புக் கொள்கையைப் பின்பற்றுவதைக் கவனிக்க வேண்டும். அரசின் பொதுநிதிப் பற்றாக்குறைக்கும், மக்களின் நுகர்வுப் பெருக்கத்துக்கும் காரணம், மத்திய, மாநில அரசுகள் போட்டி போட்டுக் கொண்டு நலத்திட்டங்களைச் செயல்படுத்துவதுதான். இது நுகர்வைக் கூட்டுகிறது.